ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
กำหนดหลักเกณฑ์และวิธีการกระทำการเป็นนายหน้าซื้อขายหลักทรัพย์
--------------------------

 อาศัยอำนาจตามความในมาตรา
๔๖
แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ ธนาคารแห่งประเทศไทยออก
ข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้

 ข้อ ๑
ในประกาศนี้ คำว่า
"หลักทรัพย์" หมายความว่า หลักทรัพย์ที่เป็นหลัก
ทรัพย์จดทะเบียนและหลักทรัพย์รับอนุญาตตามกฎหมายว่าด้วยตลาดหลักทรัพย์แห่งประเทศไทย

 ข้อ ๒
ในการกระทำการเป็นนายหน้าซื้อขายหลักทรัพย์ ให้บริษัทหลักทรัพย์ถือ
ปฏิบัติ ดังนี้
 (๑)
เมื่อมีบุคคลใดมอบหมายให้ขายหลักทรัพย์โดยที่บริษัทหลักทรัพย์ยังไม่มี
หลักทรัพย์นั้นอยู่ในครอบครอง
บริษัทหลักทรัพย์ต้องให้บุคคลนั้นนำหลักทรัพย์หรือใบตอบรับการ
โอนหลักทรัพย์ที่นายทะเบียนเป็นผู้ออกหรือตราสารแสดงสิทธิในหลักทรัพย์มามอบไว้ให้แก่บริษัท
หลักทรัพย์
และให้บริษัทหลักทรัพย์บันทึกบัญชีการขายหลักทรัพย์นั้นให้ครบถ้วนและตรงต่อความ
เป็นจริงไม่ช้ากว่าวันทำการถัดไปจากวันที่ได้ขายหลักทรัพย์นั้น
 (๒)
เมื่อมีบุคคลใดมอบหมายให้ซื้อหลักทรัพย์ใด บริษัทหลักทรัพย์ต้องให้
บุคคลนั้นทำสัญญายินยอมว่าในกรณีที่บุคคลดังกล่าวไม่ชำระราคาหลักทรัพย์ภายในกำหนดเวลา
ตามวรรคสอง ให้บริษัทหลักทรัพย์ขายหลักทรัพย์นั้นได้ทันทีและยินยอมชดใช้ค่าเสียหายที่เกิดขึ้น
จากการซื้อขายหลักทรัพย์นั้น
และให้บริษัทหลักทรัพย์บันทึกบัญชีการซื้อขายหลักทรัพย์นั้นให้
ครบถ้วนและตรงต่อความเป็นจริง
พร้อมทั้งแจ้งให้บุคคลดังกล่าวทราบถึงจำนวนและราคาของ
หลักทรัพย์ที่ซื้อได้
ไม่ช้ากว่าวันทำการถัดไปจากวันที่ได้ซื้อหลักทรัพย์นั้น
 บริษัทหลักทรัพย์ต้องดำเนินการให้บุคคลผู้มอบหมายให้ซื้อหลักทรัพย์ชำระ
ราคาทันทีอย่างช้าไม่เกิน ๓
วันทำการนับแต่วันที่ซื้อหลักทรัพย์เว้นแต่ในกรณีที่เป็นการซื้อหลัก
ทรัพย์ให้ผู้ลงทุนที่มีถิ่นที่อยู่ในต่างประเทศซึ่งต้องส่งเงินเข้ามาในประเทศไทยเพื่อชำระราคาค่า
หลักทรัพย์
บริษัทหลักทรัพย์ต้องดำเนินการให้บุคคลดังกล่าวชำระราคาภายใน ๗ วันทำการนับแต่
วันที่ซื้อหลักทรัพย์หากบุคคลนั้นไม่สามารถชำระราคาหลักทรัพย์ได้
บริษัทหลักทรัพย์ต้องดำเนินการ
ขายหลักทรัพย์นั้นไม่ช้ากว่าวันทำการถัดจากวันที่ครบกำหนดเวลาดังกล่าว
 บริษัทหลักทรัพย์ที่เป็นบริษัทสมาชิกตลาดหลักทรัพย์แห่งประเทศไทยที่ได้รับ
มอบหมายให้ซื้อหลักทรัพย์ต้องดำเนินการส่งมอบหลักทรัพย์ให้บุคคลผู้มอบหมายให้ซื้อหลักทรัพย์
ภายใน ๔ วันทำการนับแต่วันที่ซื้อหลักทรัพย์ส่วนบริษัทหลักทรัพย์อื่นต้องดำเนินการส่งมอบหลัก
ทรัพย์ภายใน ๕ วันทำการนับแต่วันที่ซื้อหลักทรัพย์
สำหรับการส่งมอบหลักทรัพย์ให้ผู้ลงทุนที่มี
ถิ่นที่อยู่ในต่างประเทศตามวรรคสองบริษัทหลักทรัพย์ต้องดำเนินการส่งมอบหลักทรัพย์ภายใน
๗ 
วันทำการนับแต่วันที่ซื้อหลักทรัพย์ ทั้งนี้
เว้นแต่ในกรณีที่มีการนำหลักทรัพย์ไปลงทะเบียนโอนหลัก
ทรัพย์หรือแยกหลักทรัพย์กับผู้ออกหลักทรัพย์และยังไม่ได้รับหลักทรัพย์นั้นจากผู้ออกหลักทรัพย์
หรือในกรณีอื่น ๆ
ที่ตลาดหลักทรัพย์แห่งประเทศไทยกำหนดการผ่อนผันไว้
 ในกรณีที่ผู้มอบหมายให้บริษัทหลักทรัพย์ซื้อหลักทรัพย์มอบหมายให้บริษัทหลัก
ทรัพย์ขายหลักทรัพย์ที่ซื้อนั้นโดยที่ยังมิได้ชำระราคาค่าซื้อหลักทรัพย์
บริษัทหลักทรัพย์ต้องให้
บุคคลดังกล่าวชำระราคาค่าซื้อหลักทรัพย์ก่อนจึงจะชำระเงินค่าขายหลักทรัพย์ให้บุคคลดังกล่าว
จะใช้การหักกลบราคาซื้อและราคาขายมิได้
บริษัทหลักทรัพย์ต้องชำระเงินค่าขายหลักทรัพย์โดย
จ่ายเช็คขีดคร่อมระบุข้อความเข้าบัญชีผู้รับเงินเท่านั้นให้แก่ผู้ขาย

 ข้อ ๓
ประกาศนี้ให้ใช้บังคับเมื่อพ้นกำหนดเจ็ดวันนับแต่วันประกาศในราช
กิจจานุเบกษา

 ประกาศ
ณ วันที่ ๑๗ เมษายน ๒๕๓๐
  กำจร สถิรกุล
 
ผู้ว่าการธนาคารแห่งประเทศไทย

[รก.๒๕๓๐/๗๕/๖พ/๒๐ เมษายน ๒๕๓๐]

 ฐาปนี
/ แก้ไข
 ๔
ตุลาคม ๒๕๔๕
 A+B(C)